Diari Oficial de la Generalitat Valenciana


Sumari del DOGV 3454, del 15-03-1999 (1999/1488)

ORDRE de 4 de febrer de 1999, de la Conselleria de Cultura, Educació i Ciència, per la qual es crea la Secció d'Educació Secundària de Torrevieja.
--------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1488


Data del document
:   04-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Torrevieja
    * ensenyament secundari

ORDRE de 4 de febrer de 1999, de la Conselleria de Cultura, Educació i Ciència, per la qual es crea la Secció d'Educació Secundària de Torrevieja. [1999/S1488]
  
La disposició addicional huitena del Decret 234/97, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, configura les seccions d'Educació Secundària Obligatòria com a centres dependents d'un institut d'Educació Secundària. El citat precepte faculta a la Conselleria de Cultura, Educació i Ciència la regulació, creació i supressió de dits centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
La Direcció Territorial de Cultura i Educació d'Alacant ha efectuat proposta de creació d'una secció a Torrevieja per a escolaritzar l'alumnat d'Educació Secundària Obligatòria. L'Ajuntament de la citada localitat, en sessió plenària celebrada el 7 d'octubre de 1998, ha emés informe favorable respecte a la creació del citat centre docent.
  
En virtut d'això i, fent ús de les competències que m'atorga l'article 35 de la Llei 5/1983, del Govern Valencià,
  
ORDENE
  
Primer
  
Es crea, dependent de l'Institut de Educació Secundària número 3 de Torrevieja, codi 34941855, el següent centre docent:
  
Província: Alacant
  
Localitat: Torrevieja
  
Denominació: Secció de l'Institut d'Educació Secundària número 3 de Torrevieja
  
Codi: 34438866
  
Domicili provisional: c/ Delfina Viudes s/n
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
1. El centre iniciarà les seues activitats el curs acadèmic 1998/1999 i oferirà matrícula per a cursar primer cicle d'Educació Secundària Obligatòria.
  
2. El curs 1999/2000 oferirà, a més a més, tercer curs d'Educació Secundària Obligatòria.
  
Tercer
  
El director territorial de Cultura i Educació d'Alacant nomenarà l'equip directiu del centre, conformement a allò establit en l'Ordre de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més a més de dotar-lo de l'equipament i material didàctic necessaris. A tal efecte la Direcció Territorial de Cultura i Educació efectuarà l'oportuna i raonada proposta.
  
Disposició addicional
  
Allò que s'ha establit en la present disposició s'inscriurà en el Registre de Centres Docents de la Generalitat Valenciana.
  
Disposicions finals
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò que s'ha disposat en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 1998/1999.
  
València, 4 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS